### Beslutningstema

Det skal besluttes om der skal nedlægges af § 14 forbud i henhold til planloven.

### Sagsfremstilling

Ejer af ejendommen [adresse] 6, 6792 Rømø søgte i 2023 om tilladelse til at opsætte solcelleanlæg på jorden. Sagen blev behandlet i juni 2024 i Teknik- og Miljøudvalget, hvor der blev meddelt afslag på tilladelse til at opsætte solceller på jord.

Ansøger påklagede afgørelsen, og der er nu kommet en klagenævnsafgørelse. Klagenævnet omstøder Tønder Kommunes afgørelse, og har i deres afgørelse lagt vægt på, at lokalplanens ordlyd ikke er præcis nok til, at kunne meddele et afslag, og at lokalplanen i forhold til solcelleanlæg dermed ikke administrerbar.

Afgørelsen fra klagenævnet har vidtgående konsekvenser for sommerhusområderne på Rømø, da alle med undtagelse af Bolilmark har samme bestemmelser. Det vil dermed i sommerhusområderne være muligt, at opstille solceller på terræn. Forvaltningen vurderer forsat, at det ikke vil være hensigtsmæssigt, at tillade solceller eller andre tekniske anlæg på terræn i lokalplanområdet.

Der er søgt om et 12,74 kWp solcelleanlæg med paneler i to rækker. Flademål: 15 m. x 4,5 m. = 67,5 m2. Afstand til egen bygning (sommerhus) er planlagt til 5 m. Afstand til skel er planlagt til 14 m. Afstand til vej er planlagt til 25 m.

Ejendommen er omfattet af lokalplan nr. 704 for sommerhusområdet, [adresse], Rømø. I henhold til lokalplanens bestemmelser om ubebyggede arealer står der, jf. § 8.1, at disse skal henligge med den naturlige vegetation og mindre arealer må beplantes, tilsås eller befæstes. Ydermere står der om tekniske anlæg, jf. § 10.2, at antenner, paraboler og lignende må ikke i størrelse, ydre fremtræden og placering på bygninger virke visuelt skæmmende.

For flere boligejere på Rømø er det muligt at anlægge solceller på tagene, men på boliger med stråtage eller grønne tage tillades det ikke at anlægge solceller på taget. Derved er det for disse ejendomme en alternativ løsning, at placere solcellepaneler på terræn.

Opsætning af solceller på terræn i sommerhusområder på Rømø er af en principiel karakter grundet det særegene landskab og vegetation på øen. Dette er der stor interesse i at værne om, hvilket kommer til udtryk gennem bevarende lokalplaner og en uddybende arkitekturstrategi for Rømø. Det er forvaltningens ønske at arbejde videre på den arkitekturstrategi, der allerede ligger for Rømø for, at værne om kulturarv og den særpræget natur. Det vil være skæmmende for området at tillade, at der opsættes solcellepaneler eller andre tekniske anlæg på terræn og derved modarbejde det naturlige landskab på disse grunde.

I lokalplanens redegørelse står der, at princippet i lokalplanens bestemmelser er, at der skal ændres så lidt som muligt i det eksisterende landskab, da det netop er landskabet, der danner grundlag for sommerhusområdets kvalitet. I tilfælde af ændringer af terræn eller beplantning, skal dette ske med respekt for naturen og landskabet.

Tønder Kommune ser positivt på den grønne omstilling og muligheder for at etablere bæredygtige energikilder. Dog er solcellepaneler af en væsentlig synlig karakter, og Rømø har samtidig en detaljeret arkitektonisk strategi og bevarende lokalplan, som gør, at dette skal tages med i behandlingen og sikre, at der ikke brydes med dette.

Forvaltningen vurderer derfor, at det ikke vil være hensigtsmæssigt at tillade solceller eller andre tekniske anlæg på terræn i lokalplanområdet.

Der indstilles derfor at nedlægges til et § 14 forbud i henhold til planloven med henblik på at ændre lokalplanen, således at det kan bestemmelserne for tekniske anlæg herunder solceller kan administreres og placeres som tiltænkt.

### Indstilling Fagchefen for Klima, Plan og Udvikling indstiller,

at der nedlægges § 14 forbud mod opsætning af solceller på terræn.

### Beslutning

Indstilling godkendt, idet Teknik og Miljøudvalget ikke ønsker solceller på terræn i sommerhusområderne på Rømø.